San Ġużepp 'ix-Xiħ' u l-ħaddiem Kitba ta' Kav. Rafel Bonnici Cali, mill-ktieb ''Kitbiet Imżewqa' li kien ippublikat fl-1987, f'paġni 85-88. Hu kien membru fl-Arċikonfraternità ta' San Ġużepp. Fis-Santwarju Ġużeppin insibu xogħol ta' dan il-pittur ta' erba' Evanġelisti. 'Ix-Xiħ7' Dan x'laqam hu2 Dan huwa biss il-laqam li għandu dan il-qaddis fir-Rabat ta' Malta fejn għandu oratorju mill-isbaħ magħqud mal-Knisja tal-Franġiskani Minuri, magħrufa aħjar bil-laqam 'Ta' Ġieżu'. Dan l-oratorju hu tal-Fratellanza Ġużeppina; hi wkoll imsejħa 'Ix-Xiħa' għax tassew hija mill-eqdem li rat Malta fil- Medju Evu. Imma San Ġużepp għandu wisq aktar laqmijiet jew titli fosthom 'Bin David', 'Missier Putattiv ta' Kristu', 'Għarus tal-Verġni Marija', 'Protettur tal- Knisja', 'Protettur tal-Agonizzanti', 'Protettur tal- Ħosbenin', 'Patrijarka' u 'Protettur tal-Ħaddiema', kif insibuh imsejjaħ fix-xahar ta' Mejju meta ssir il-festa ta' San Ġużepp Ħaddiem. Imma r-Rabtin sejħulu 'Ix-Xiħ' mhux għax il-qaddis kien tassew xiħ imma għax il-vara tiegħu, meqjuma fl-oratorju tiegħu, hija tassew antika aktarx l-eqdem statwa tal-injam li għandna f'Malta. Is-Serrieq ta' San Gużepp Il-kelma 'patrijarka' tfisser sewwa sew 'xiħ' jew aħjar 'missier ix-xjuħ', mimli bl-għerf u l-għaqal; imma l-ikbar titlu li ngħatalu minn San Luqa fil-Vanġelu kien 'Raġel Ġust'. Il-qima li qala' dan il-qaddis kienet tassew kbira u bikrija meta nikkunsidraw in-numru kbir ta' leġġendi li jingħadu fuq ħajtu fil-Vanġeli apokrifi u fit-tradizzjoni, bħal dwar il-bastun tiegħu li warrad u l-inċidenti li kellu fil-ħarba lejn l-Eġittu. Imma hawn għażilt li nitħaddet biss fuq tradizzjoni li għandha xtaqsam max-xogħol ta' mastrudaxxa u forsi għalhekk intagħżel biex ikun il-protettur speċjali tal-ħaddiema. Jingħad li huwa kien jaħdem l-injam bil-lexxuna; ma kienx skultur, imma kellu wkoll furmatur u skalpell u naturalment martell u tnalja, imma ma kellux serrieq u aktarx li qatt ma ra serrieq. Jingħad li darba fettillu jivvinta xafra wiesgħa biex jillixxa l-injam, flok iċ-ċana tal-lum, u sabha tajba ħafna. Jingħad ukoll li x-xitan ma ħamlux jaħdem fil-kwiet u waqt li t-twajjeb ħaddiem kien rieqed, ix-xitan ħadlu x-xafra u beda jsammar fuqha bil-martell u xellifhielu kollha. Kif sebaħ, l-imgħallem Ġużeppi kollu paċenzja ħa x-xafra u ppruvaha waqt li x-xitan deherlu u qallu: 'Issa oqgħod sinnha, Mgħallem Ġużeppi'. U hawn l-Imgħallem wieġbu: 'Issa ġiet aħjar milli kienet qabel u rrid inkompli nkissrilha x-xafra u nagħmlilha s-snien biex tiġi taqta' aktar'. U b'hekk sar l-ewwel serrieq famuż, tajjeb biex jifred l-injam. U hawn ix-xitan irrabja, telaq u ma marx aktar jittanta lill-Ħaddiem ta' Nazaret, imma beda jdur u jdur mal-ħaddiema l-oħra ta' bla paċenzja u sabhom rotob għal snienu u spiss kien jidħaq bihom bil-ħżunija tiegħu. Din hija leġġenda li smajtha minn wieħed ħaddiem f'Ħal Tarxien f'żogħżiti, meta ma kellniex televiżjoni u fiex ngħaddu ż-żmien u għalhekk kont smajt bosta leġġendi oħra ħelwin fuq affarijiet oħra interessanti u ta' min jiġborhom. Niġu issa għall-Fratellanza Ġużeppina u l-ġid li għamlet għall-ħaddiema u l-foqra. Kif diġà għedna, il-qaddis ġie magħżul bħala Protettur tal-ħaddiema, speċjalment tal-mastrudaxxa u ħaddedin, li minnhom kien hawn ħafna fir-Rabat u fil-Birgu, iż-żewġt ibliet qodma ta' Malta. Għalhekk f'dawn l-ibliet kienu twaqqfu l-għaqdiet tas-snajja — illum Trade Unions — u dawn l-għaqdiet imsejħin Fratellanzi — bil-Malti: 'Aħwa' — kienu ta' ġid kbir għall-imseħbin kif ukoll għall-poplu billi mad-devozzjoni tal-Qaddis żdiedu d-dmir ta' għajnuna lil xulxin u għajnuna għall-fqar. Fost dawn id-dmirijiet kellhom dak li jġorru lill-mejtin foqra u jidfuhom, u meta l-Ħakem ta' Malta ra din il-ħidma ta' fejda għal kulħadd, ta xi privileġġi lil dawn il-fratellanzi waqt li l-Katidral beda jqis il-Fratellanza ta' San Ġużepp tar-Rabat bħala magħquda mal-istess Katidral. Fil-Birgu l-Fratellanza Ġużeppina mxiet ukoll 'il quddiem ħafna u mill-Birgu għaddiet ukoll għall-Belt Valletta, fejn il-Qaddis kellu artal fil-knisja tal-Madonna Is-Santwarju ta' San Ġużepp — Marzu 2011 tal-Karmnu. Fi żmien il-Kavallieri, xbihat tal-Patrijarka Ġużeppi xterdu fil-knejjes kollha tal-Gżejjer tagħna, u fis-sekli ta' wara rajna l-parroċċi tal-Imsida, tal-Kalkara, tal-Qala u bnadi oħra jieħdu l-isem ħelu ta' San Ġużepp. Imma fis-seklu tagħna rajna wkoll l-Inkurunazzjoni solenni tal-vara ta' San Ġużepp ''Ix-Xiħ' tar-Rabat u tal- kwadru titulari tal-Qala, ġo Għawdex, xogħol mill-isbaħ tal-pittur Ġuże Cali, li juri lil San Ġużepp bħala protettur tal-Knisja Mqaddsa fl-għaqda ma' Ġesu u Marija. Xbihat oħra interessanti ta' San Ġużepp insibuhom f'għaddta' pitturi fl-oratorju Ġużeppin tar-Rabat, fosthom il-'Ħarba lejn l-Eġittu', 'jaħdem ta' mastrudaxxa' 'Għarus ta' Marija' u 'Protettur tal-Knisja'. Fl-istess waqt, fil-Knisja parrokkjali ta' San Ġużepp f'Birkirkara, insibu vara ta' San Ġużepp Ħaddiem, imma x-xbihat tal- Qaddis li jinsabu fil-knejjes l-oħra ta' Malta u Għawdex ma jingħaddux. B'hekk San Ġużepp 'lx-Xiħ' baqa' żagħżugħ, baqa' jaħdem f'moħħ l-Insara, baqa' mudell tal-irġiel u baqa' l-protettur tal-ħaddiema. L-importanza tal-ġurnal Kattoliku Italja: F'messaġġ li l-Kardinal Dionigi Tettamanzi, Arċisqof ta' Milan, kiteb lill-Arċidjoċesi ta' Milan fl- okkażjoni tal-Jum tal-Ġurnal Kattoliku Avvenire, sostna li l-ġurnal Kattoliku Avvenire huwa meħtieġ mhux biss għall-Kattoliċi imma wkoll għaċ-ċittadini kollha. La 0 EW U nali ja o o UI lt Knisja ma jitwassalx lill-opinjoni pubblika kif ukoll is- servizz kbir li tagħti lis-soċjetà. Huwa fakkar li ħafna drabi l-ġurnali l-oħra jwasslu stampa mgħawġa tal- Knisja. Huwa qal li ġurnal Kattoliku jrid jikkomunika u jinforma r-realtajiet tal-ħajja u jinterpretahom. imil Rel pe a To tla la to TUTA g qegħdin iwettqu l-missjoni tagħhom fil-Knisja. Nota tal-Editur: L-Arċikonfraternità ta' Ġużepp. ukoll fountain Santwarju ta' San Ġużepp', li ilu jiġi ppublikat għal dawn l-aħħar tletin sena. Aħna konna strumentali biex f'Malta nxerrdu aktar devozzjoni lejn il-Patrun Universali tal-Knisja San Ġużepp. Dan il-Fuljett Kattoliku, mhux biss qed jasal fl-Irħula li huma taħt il-ħarsien ta' San Ġużepp, iżda nistgħu ngħidu li hu ina A d TKE ae (0 2000 u qed jasal ukoll għand ħafna minn ħutna li jinsabu l-bogħod minn Art twelidhom, ma' dawn in-nies qed fa l-29 lt Co Otto biss fl-attivitajiet u ċelebrazzjonijiet reliġjużi li jsiru f'dan is-Santwarju, iżda wkoll informazzjoni dwar realtajiet tal-ħajja inġenerali u għalhekk aħna l-Lajċi li nagħtu kontribut f'dan il-Fuljett, inħossu li qegħdin inwettqu missjoni, mhux biss għal dawk in-nies ta' madwar is-Santwarju, imma wkoll għaċ-ċittadini kollha. Perit Ġuże Agius Bonello San Ġużepp missier tiegħi Kull meta naħseb fik Inħossni mimli ħeġġa Ħa nfaħħrek u ngħollik. Għax int għażiż Ġużeppi Kont magħżul mis-smewwiet Miż-żgħażagħ tal-Lhudija B'missieru lilek ried. W għax għażlek u għaliH riedek Bħal m'għamel ma' Marija Lilek xeddiek libsa Kollha ġmiel u qdusija. Kont bniedem ta' qalb tajba Li għext bix-xogħol ta' driegħek Taħdem ta' mastrudaxxa Fil-ħanut ċkejken tiegħek. Is-Santwarju ta' San Ġużepp — Marzu 2011 Kellek ġmiel ta' familja Bħal fjur li jżejjen ġnien Żgur kienet l-isbaħ waħda Li qatt ra il-ħolqien. Dina kienet familja Li int għaraft tmexxiha F'kull għawġ li ltaqgħet miegħu Ħaristha b'tant qdusija. W għax nafu kif ħaristha Nitolbuk tibqa' magħna Biex issa bi tjubitek Tmexxi 'l familja tagħna. Missier bil-qalb nitolbok Tagħraf kemm neħtieġuk Din hi talba ta' wieħed Minn dawk illi jħobbuk.